ddrg/super_eurlex huggingface dataset:
„107.

VAHIDI Ahmad احمد وحیدی

Miesto narodenia: Širáz (Irán) Dátum narodenia: 27. júla 1958 Štátna príslušnosť: iránska Pohlavie: muž Pozícia: minister vnútra

Ahmad Vahidi je od 25. augusta 2021 ministrom vnútra. V tejto funkcii je zodpovedný za iránske sily presadzovania práva (LEF). Od nástupu do funkcie bol do guvernérskych úradov provincií, ktoré zohrávajú kľúčovú úlohu v koordinácii činností špeciálnych jednotiek polície, milície Basídž a Zboru islamských revolučných gárd (IRGC) na kontrolu masových podujatí, vymenovaný bezprecedentný počet vojenských a bezpečnostných funkcionárov. Očividné a závažné porušovanie ľudských práv zo strany LEF, ako je nerozlišujúce strieľanie ostrou muníciou do pokojných protestujúcich vrátane detí, bolo od začiatku protestov súvisiacich so smrťou Mahsy Aminiovej v polovici septembra 2022 obšírne zdokumentované. Viac ako 70 protestujúcich zomrelo a stovky osôb vrátane detí boli vážne zranené. Od začiatku demonštrácií policajné sily svojvoľne zadržali aj mnohých obhajcov ľudských práv a novinárov. Vahidi tiež verejne obhajoval hrubé zaobchádzanie s účastníkmi demonštrácií. Je preto zodpovedný za závažné porušovanie ľudských práv v Iráne.
(4)

Vzhľadom na vážnosť situácie sa Rada domnieva, že do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) č. 269/2014 by sa mali doplniť dve osoby a dva subjekty, ktoré sú zapojené do vývoja a dodávania bezpilotných vzdušných prostriedkov do Ruska.
(11)

S cieľom zaistiť širokú dostupnosť UV filtrov a následne primeranú ochranu spotrebiteľov pred slnečným žiarením predložilo príslušné výrobné odvetvie 30. júla 2021 prepočet hranice bezpečnosti len na základe používania látky Homosalate v kozmetických výrobkoch na tvár (pleťové krémy a pumpičkové rozprašovače). Na základe údajov, ktoré poskytlo výrobné odvetvie, a vzhľadom na obavy, že látka Homosalate by mohla narúšať endokrinný systém, VVBS vydal 2. decembra 2021 vedecké odporúčanie (5), v ktorom dospel k záveru, že látka Homosalate je bezpečná ako UV filter v kozmetických výrobkoch na tvár vo forme krému a pumpičkového rozprašovača v koncentráciách do 7,34 %. Používanie látky Homosalate by sa preto malo obmedziť len na kozmetické výrobky na tvár (nesprejové výrobky a pumpičkové rozprašovače) v maximálnej koncentrácii 7,34 %. VVBS nepovažuje kombinované používanie látky Homosalate v koncentrácii do 0,5 % vo všetkých kozmetických výrobkoch a do 7,34 % v kozmetických výrobkoch na tvár za bezpečné, keďže hranica bezpečnosti takéhoto kombinovaného používania je nižšia ako 100.
Zodpovedný vedúci Národného úradu boja proti organizovanému zločinu a financovaniu terorizmu (ONDOFT) od januára 2018 do mája 2019. Generálmajor vo výslužbe, bývalý námestník ministra pre prevenciu a verejnú bezpečnosť na ministerstve vnútra (vymenovaný v roku 2017 prezidentom Madurom) a bývalý národný veliteľ Národného veliteľstva pre boj proti vydieraniu a únosom (Comando Nacional Antiextorsión y Secuestro (CONAS)) (v rokoch 2014 až 2017). Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami, ktorého sa dopúšťali členovia CONAS pod jeho velením. Zodpovedný aj za represie voči občianskej spoločnosti páchané členmi CONAS pod jeho velením.

Bývalý druhý podpredseda Najvyššieho súdu Venezuely (Tribunal Supremo de Justicia (TSJ)) a bývalý predseda ústavnej komory Najvyššieho súdu (od februára 2017 do apríla 2022). Jeho konanie oslabuje demokraciu a právny štát vo Venezuele, a to aj prostredníctvom viacerých súdnych rozhodnutí v posledných dvoch rokoch, ktoré obmedzujú alebo oslabujú ústavné právomoci demokraticky zvoleného zákonodarného orgánu Venezuely, Národného zhromaždenia.

Bývalý guvernér štátu Zulia (2017 – 2021). V tejto funkcii oslabuje demokraciu a právny štát v štáte Zulia. Prísahu zložil do rúk neuznaného Národného ústavodarného zhromaždenia (ANC) po tom, ako legitímny víťaz volieb odmietol zložiť prísahu do rúk tohto zhromaždenia. Omar José Prieto Fernández aktívne podporoval nedemokratické voľby do Národného zhromaždenia, ktoré sa konali 6. decembra 2020. Okrem toho sa v štáte Zulia opozičným predákom vyhrážal „domácimi návštevami“ a vyhlásil, že ak moc prevezme dočasná vláda pod vedením Juana Guaidóa, vyhlási nezávislosť štátu Zulia.

47.

Indira Maira ALFONZO IZAGUIRRE

Dátum narodenia: 29. apríla 1968 Miesto narodenia: La Guaira, štát La Guaira, Venezuela Číslo preukazu totožnosti: V-6978710 Pohlavie: žena

Bývalá predsedníčka volebnej komory Najvyššieho súdu (Tribunal Supremo de Justicia (TSJ)). Bývalá predsedníčka Národnej volebnej rady (Consejo Nacional Electoral (CNE)) od 13. júna 2020. Bývala členka volebnej a plenárnej komory Najvyššieho súdu, druhá podpredsedníčka Najvyššieho súdu od roku 2015 do 24. februára 2017, podpredsedníčka Najvyššieho súdu od 24. februára 2017 do 12. júna 2020. Ako členka volebnej komory Najvyššieho súdu je Indira Maira Alfonzo Izaguirre zodpovedná za opatrenia prijaté proti novozvolenému Národnému zhromaždeniu v decembri 2015, ktoré znemožnili Národnému zhromaždeniu vykonávať jeho legislatívnu právomoc. Okrem toho v júni 2020 prijala vymenovanie za predsedníčku CNE Najvyšším súdom, hoci právo menovať do tejto funkcie prislúcha Národnému zhromaždeniu. V tejto funkcii pripravovala nedemokratické voľby do Národného zhromaždenia, ktoré sa konali 6. decembra 2020, a dohliadala na ne a podieľala sa na zmene volebných pravidiel pre uvedené voľby, ktoré sa prijali 30. júna 2020, a to bez toho, aby formálne opustila Najvyšší súd (dočasné povolenie členstva v CNE). Po obnovení CNE v máji 2021 sa vrátila do Najvyššieho súdu. Jej činnosť preto oslabuje demokraciu a právny štát vo Venezuele.
(3)

Rozhodnutím (SZBP) 2022/1909 zo 6. októbra 2022 sa zaviedla výnimka zo zákazu poskytovať námornú dopravu a zákazu poskytovať technickú pomoc, sprostredkovateľské služby alebo financovanie alebo finančnú pomoc v súvislosti s lodnou námornou dopravou ropy alebo ropných produktov, ktoré pochádzajú z Ruska alebo sa z Ruska vyvážajú, do tretích krajín, nakúpených na úrovni alebo pod úrovňou vopred stanoveného cenového stropu, na ktorom sa dohodla Koalícia pre cenové stropy. Táto výnimka by mala zmierniť nepriaznivé dôsledky na dodávky energie do tretích krajín a znížiť prudký nárast cien spôsobený mimoriadnymi trhovými podmienkami a zároveň obmedziť ruské príjmy z ropy.
(10)

Napokon sa rozhodnutím (SZBP) 2022/2369 zavádza pravidelné preskúmanie mechanizmu cenového stropu s cieľom zohľadniť účinnosť opatrenia z hľadiska jeho očakávaných výsledkov, jeho vykonávania, medzinárodného dodržiavania mechanizmu cenového stropu a neformálneho zosúladenia s ním, ako aj jeho potenciálny vplyv na Úniu a jej členské štáty a reagovať na vývoj na trhu vrátane možných otrasov. Pri tomto preskúmaní sa musia zohľadniť ciele cenového stropu vrátane jeho schopnosti znížiť príjmy Ruska z ropy, ako aj zásada, že cenový strop by mal byť aspoň o 5 % nižší ako priemerná trhová cena ruskej ropy a ropných výrobkov. Priemerná trhová cena by sa mala vypočítať v spolupráci s Medzinárodnou agentúrou pre energiu. Akékoľvek faktory, ktoré by potenciálne ovplyvnili fungovanie a podmienky cenového stropu, by sa po prerokovaní v Rade predložili v rámci Koalície pre cenové stropy. Na to, aby sa trhový vývoj zhodnotil včas, by sa takéto preskúmanie malo uskutočniť v polovici januára 2023 a Rada by sa k tejto otázke mala následne vrátiť každé dva mesiace.
(10)

Vzhľadom na to, že úrad nemohol určiť denný príjem katechínov zeleného čaju v potravinách, ktorý by nevyvolával obavy o ľudské zdravie, a s ohľadom na výrazný škodlivý účinok na zdravie spojený s denným príjmom (-)-epigalokatechín-3-galátu v množstve 800 mg alebo viac by sa malo zakázať pridávanie (-)-epigalokatechín-3-galátu z extraktov zo zeleného čaju do potravín alebo ich používanie pri výrobe potravín v množstve 800 mg alebo viac na dennú porciu potraviny. Extrakty zo zeleného čaju obsahujúce (-)-epigalokatechín-3-galát by sa preto mali zaradiť do časti B prílohy III k nariadeniu (ES) č. 1925/2006 a ich dopĺňanie do potravín alebo ich používanie pri výrobe potravín by sa malo povoliť len za podmienok určených v uvedenej prílohe.
(5)

Cieľom prechodných pravidiel pôvodu je zaviesť voľnejšie pravidlá, ktoré uľahčia splnenie podmienok na získanie statusu preferenčného pôvodu pre tovar. Keďže prechodné pravidlá pôvodu sú vo všeobecnosti voľnejšie ako pravidlá Regionálneho dohovoru o paneuro-stredomorských preferenčných pravidlách pôvodu, tovar, ktorý spĺňa pravidlá uvedeného dohovoru, by sa mohol považovať za pôvodný aj podľa prechodných pravidiel pôvodu, s výnimkou niektorých poľnohospodárskych výrobkov zatriedených do 2. kapitoly, 4. až 15. kapitoly a 16. kapitoly (okrem spracovaných produktov rybolovu), ako aj do 17. až 24. kapitoly, v prípade ktorých prechodné pravidlá pôvodu nie sú voľnejšie ako pravidlá pôvodu stanovené v Regionálnom dohovore o paneuro-stredomorských preferenčných pravidlách pôvodu. Články 61 a 62 by sa preto mali zmeniť tak, aby sa pre vývozcov z EÚ zaviedla možnosť požiadať o vydanie sprievodného osvedčenia alebo vyhotoviť vyhlásenie o pôvode na základe vyhlásení dodávateľa vyhotovených v kontexte Regionálneho dohovoru o paneuro-stredomorských preferenčných pravidlách pôvodu.
(7)

V záujme zabezpečenia transparentnosti a konzistentnosti, ako aj s cieľom uľahčiť vstup zásielok určitých zvierat a tovaru určených na ľudskú spotrebu do Únie by sa všetky zoznamy tretích krajín, ktorých účelom je zabezpečiť, aby tovar a zvieratá vyvážané do Únie pri vstupe do Únie spĺňali príslušné požiadavky uvedené v článku 1 bode 2 nariadenia (EÚ) 2017/625, mali zahrnúť do jedného vykonávacieho aktu. Rozhodnutie 2011/163/EÚ by sa preto malo zrušiť a zoznam stanovený v prílohe k danému rozhodnutiu by sa mal vložiť do vykonávacieho nariadenia (EÚ) 2021/405.
(29)

V nadväznosti na toto stretnutie orgán CAAN 10. novembra 2022 predložil Komisii informácie a listinné dôkazy o prijatí nového nariadenia o orgáne CAAN, ktorým sa podľa názoru orgánu CAAN zabezpečuje funkčné oddelenie úloh orgánu CAAN v oblasti regulácie a poskytovania služieb, a to konkrétne zabránením presunu zamestnancov medzi oddeleniami orgánu CAAN vykonávajúcimi reguláciu a poskytovanie služieb. Vykonávanie tohto nového nariadenia a pokrok pri zosúlaďovaní dohľadu nad bezpečnosťou orgánu CAAN s príslušnými medzinárodnými bezpečnostnými normami by Komisii umožnili zvážiť, či by sa v roku 2023 mala uskutočniť hodnotiaca návšteva Únie na mieste v Nepále. Na základe dôkazov získaných počas takejto návštevy by Komisia mohla posúdiť, či by odstránenie leteckých dopravcov, ktorí získali osvedčenie v Nepále, z prílohy A k nariadeniu (ES) č. 474/2006 bolo opodstatnené.
(36)

Na základe dôvodov, ktoré uviedol výbor STECF, s ktorými Komisia súhlasí, by sa preto mala udeliť výnimka do 31. decembra 2023. Zároveň sa tým poskytne dostatočný čas na skúšanie ďalších zlepšení selektívnosti rybárskeho výstroja a posúdenie ich zavádzania flotilami zapojenými do tohto zmiešaného rybolovu. Od členských štátov sa vyžaduje, aby vykonali nové skúšky selektívnosti a výboru STECF najneskôr do 1. mája 2023 predložili na posúdenie doplňujúce relevantné a aktualizované informácie, a to na podporu hodnotenia tejto výnimky v rámci preskúmania povinnosti vylodiť úlovky na rok 2023.
(3)

Irán poskytuje vojenskú podporu nevyprovokovanej a neodôvodnenej útočnej vojne Ruska proti Ukrajine. Vzhľadom na závažnosť situácie sa Rada domnieva, že na zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedený v prílohe I k nariadeniu (EÚ) č. 269/2014 by sa mali doplniť štyri osoby a štyri subjekty, ktoré sú zapojené do vývoja a dodávania bezpilotných vzdušných prostriedkov do Ruska.
(1)

Povinné minimálne rezervy boli doteraz úročené sadzbou Európskej centrálnej banky (ECB) pre hlavné refinančné operácie. V záujme lepšieho zosúladenia úročenia povinných minimálnych rezerv s podmienkami na peňažnom trhu Rada guvernérov rozhodla 27. októbra 2022 o ich úročení sadzbou pre jednodňové sterilizačné operácie Eurosystému. Za aktuálnych trhových podmienok a podmienok likvidity sadzba pre jednodňové sterilizačné operácie lepšie odráža úrokovú sadzbu, pri ktorej sa prostriedky môžu investovať do nástrojov peňažného trhu, ak nie sú držané ako povinné minimálne rezervy, a úrokovú sadzbu, pri ktorej si banky môžu požičať prostriedky na peňažnom trhu na splnenie požiadaviek na povinné minimálne rezervy. Cieľom zmeny v úročení povinných minimálnych rezerv je zabezpečiť, že systém povinných minimálnych rezerv Eurosystému nebude zaťažovať bankový systém v eurozóne, ani nebude brániť efektívnemu rozdeľovaniu zdrojov. S cieľom zabezpečiť účinný prechod by sa zmena úročenia mala zosúladiť so začiatkom udržiavacieho obdobia, ktoré sa začína 21. decembra 2022.
(8)

Navrhované koncentračné limity v prílohách IV a V k nariadeniu (EÚ) 2019/1021 boli stanovené na základe rovnakej metodiky, aká sa použila na stanovenie koncentračných limitov pri predchádzajúcich zmenách príloh IV a V k nariadeniu (ES) č. 850/2004. Navrhované koncentračné limity by mali byť založené na zásade predbežnej opatrnosti stanovenej v Zmluve o fungovaní Európskej únie a mali by sa zameriavať na zastavenie uvoľňovania perzistentných organických látok do životného prostredia, ak je to možné, aby sa dosiahol cieľ vysokej úrovne ochrany ľudského zdravia a životného prostredia, čo je spojené so zničením alebo nezvratnou transformáciou dotknutých látok. V uvedených limitoch by sa mal zohľadniť aj širší politický cieľ dosiahnuť nulové znečistenie v záujme netoxického prostredia, zvýšenie recyklácie, zníženie emisií skleníkových plynov, rozvoj cyklov netoxických materiálov a netoxické obehové hospodárstvo, ktorý je zakotvený v oznámení Komisie z 11. decembra 2019 s názvom Európska zelená dohoda.
(88)

Podpora produkcie pstruhov sa poskytuje na základe prezidentských dekrétov a oznámení, ktoré sa vydávajú každoročne podľa článku 19 zákona č. 5488 o poľnohospodárstve. Danými dekrétmi a oznámeniami sa každý rok mení charakter podpory: Tabuľka 1 Schéma priamej podpory na pstruha Rok Schéma podpory Výška podpory na kg 2016 Pstruhy do 250 t 0,65 TRY Pstruhy do 500 t 0,325 TRY 2017 Pstruhy do 250 t 0,75 TRY Pstruhy do 500 t 0,375 TRY Pstruhy nad kilogram (dodatočná platba) 0,25 TRY 2018 Pstruhy do 250 t 0,75 TRY Pstruhy do 500 t 0,375 TRY Pstruhy nad kilogram do 250 t (dodatočná platba) 0,25 TRY Pstruhy nad kilogram do 500 t (dodatočná platba) 0,125 TRY 2019 Pstruhy do 350 t 0,75 TRY Pstruhy nad kilogram do 350 t 1,5 TRY 2020 (ORP) Pstruhy do 350 t 0,75 TRY Pstruhy nad kilogram do 350 t 1,5 TRY
(10)

Centrum by malo byť poverené včasným poskytovaním epidemiologických informácií a analýz týchto informácií, epidemiologických modelov, predpovedí a prognóz a včasným poskytovaním príslušných posúdení rizík a vedecky podložených odporúčaní, v ktorých sa uvádzajú možnosti prevencie a kontroly prenosných chorôb. Posúdenia rizika by sa mali vykonať v čo najkratšom čase, pričom by sa malo zabezpečiť zhromaždenie dostatočných potrebných informácií. Opatrenia centra by mali byť v súlade s prístupom „jedno zdravie“ a mali by sa pri nich brať do úvahy prepojenia medzi zdravím ľudí a zvierat a životným prostredím, keďže mnohé ohniská prenosných chorôb majú zoonotický pôvod. Centrum by malo v úzkej spolupráci s členskými štátmi monitorovať kapacity systémov zdravotnej starostlivosti členských štátov zamerané na detekciu, prevenciu, reakciu a obnovu v súvislosti s vypuknutím prenosných chorôb, identifikovať nedostatky a poskytovať vedecky podložené odporúčania na posilnenie systémov zdravotnej starostlivosti. Monitorovanie kapacít systémov zdravotnej starostlivosti členských štátov by malo byť založené na dohodnutých ukazovateľoch. Centrum by malo organizovať návštevy v členských štátoch s cieľom poskytnúť dodatočnú podporu pri činnostiach plánovania prevencie, pripravenosti a reakcie. Centrum by malo podporovať vykonávanie opatrení financovaných z príslušných programov a nástrojov financovania Únie, ktoré súvisia s prenosnými chorobami. Malo by tiež poskytovať usmernenia pre riadenie prípadov a podporu profesionálnych sietí s cieľom zlepšiť usmernenia pre liečbu na základe dôkladného posúdenia najnovších faktov. Centrum by malo podporovať reakcie na epidémie a vypuknutie nákaz v členských štátoch a tretích krajinách vrátane reakcie v teréne a školení personálu a poskytovať verejnosti včasné, objektívne, spoľahlivé a ľahko prístupné informácie o prenosných chorobách. Centrum by takisto malo stanoviť jasné postupy spolupráce s aktérmi v oblasti verejného zdravia v tretích krajinách, ako aj s medzinárodnými organizáciami príslušnými v oblasti verejného zdravia, ako je WHO, a tým prispieť k plneniu záväzku Únie posilniť kapacity partnerov v oblasti pripravenosti a reakcie.
1.

V článku 2b sa odsek 1 nahrádza takto: „1. Príloha Ia obsahuje zoznam fyzických alebo právnických osôb, subjektov alebo orgánov označených Radou na základe ktoréhokoľvek z týchto dôvodov: a) bránia konsenzuálnemu a mierovému riešeniu v súvislosti s voľbami v KDR, a to aj prostredníctvom násilných činov, represie alebo podnecovania k násiliu, alebo podkopávaním právneho štátu; b) plánujú, riadia alebo páchajú činy, ktoré predstavujú závažné porušovanie alebo zneužívanie ľudských práv v KDR; c) sú zodpovedné za udržiavanie ozbrojeného konfliktu, nestability alebo neistoty v KDR; d) poskytujú podporu fyzickým alebo právnickým osobám, subjektom alebo orgánom uvedeným v písmene c); e) podnecujú k násiliu v súvislosti s činnosťami uvedenými v písmenách b), c) a d); f) ťažia z ozbrojeného konfliktu, nestability alebo neistoty v KDR, a to aj prostredníctvom nedovoleného využívania prírodných zdrojov, voľne žijúcich druhov a voľne rastúcich rastlín alebo obchodovania s nimi; g) sú spojené s fyzickými alebo právnickými osobami, subjektmi alebo orgánmi uvedenými v písmenách a), b), c), d), e) alebo f).“
(4)

Výnimka by sa mala obmedziť na prístup k zostatku a k nedávnym transakciám na platobnom účte bez zverejnenia citlivých údajov o platbe. Výnimka by sa mala uplatňovať len vtedy, ak poskytovatelia platobných služieb už uplatnili silnú autentifikáciu zákazníka na prvý prístup prostredníctvom príslušného poskytovateľa služieb informovania o účte, a mala by sa pravidelne obnovovať.
(5)

V súlade s článkami 5 a 6 nariadenia (EÚ) č. 1025/2012 sú riadne postupy a vyvážené zastúpenie záujmov príslušných zainteresovaných strán vrátane zainteresovaných strán zastupujúcich okrem iného malé a stredné podniky a environmentálne, sociálne a spotrebiteľské záujmy kľúčové a preto by sa mali zabezpečiť. V európskych normalizačných organizáciách by sa mali zohľadňovať názory a príspevky všetkých príslušných zainteresovaných strán. Okrem toho by sa pri prijímaní rozhodnutí o európskych normách a európskych normalizačných produktoch požadovaných podľa článku 10 ods. 1 nariadenia (EÚ) č. 1025/2012 mali zohľadniť názory vyjadrené v rámci vnútroštátnych konzultácií vedených vnútroštátnymi normalizačnými orgánmi.
(2)

Rada 16. decembra 2022 prijala rozhodnutie (SZBP) 2022/2479 (3), ktorým sa mení rozhodnutie 2014/145/SZBP. Rozhodnutím (SZBP) 2022/2479 sa stanovila nová lehota na udelenie výnimky umožňujúcej divestíciu zo strany konkrétneho subjektu zaradeného do zoznamu. Touto novou lehotou nie sú so spätnou účinnosťou schválené divestície, ktoré nie sú v súlade s nevyhnutnými požiadavkami podľa nariadenia (EÚ) č. 269/2014, ako sú nepovolené divestície po tom, ako bol subjekt zaradený do zoznamu. Rozhodnutie (SZBP) 2022/2479 tiež rozšírilo výnimku zo zmrazenia aktív a zo zákazu sprístupnenia finančných prostriedkov a hospodárskych zdrojov na dva nové subjekty v zozname s cieľom umožniť ukončenie operácií, zmlúv alebo iných dohôd, ktoré boli predtým uzavreté s uvedenými subjektmi. S cieľom ďalej riešiť obavy týkajúce sa potravinovej bezpečnosti v tretích krajinách sa rozhodnutím (SZBP) 2022/2479 zavádza nová výnimka umožňujúca uvoľniť aktíva a sprístupniť finančné prostriedky a hospodárske zdroje určitým fyzickým osobám, ktoré pred svojím zaradením do zoznamu plnili významnú úlohu v medzinárodnom obchode s poľnohospodárskymi a potravinovými výrobkami vrátane pšenice a hnojív. S cieľom zabrániť obchádzaniu sú povoľovaním takýchto operácií poverené príslušné vnútroštátne orgány. Pritom by mali úzko spolupracovať s Komisiou s cieľom zabezpečiť jednotné vykonávanie v celej Únii. Príslušné vnútroštátne orgány sa pritom môžu inšpirovať prioritami Organizácie Spojených národov a Svetového potravinového programu v boji proti potravinovej neistote vo svete. Komisia je pripravená podporiť príslušné vnútroštátne orgány pri uplatňovaní uvedenej výnimky s cieľom zabezpečiť jednotné vykonávanie v celej Únii. Uvedenou výnimkou nie sú dotknuté iné reštriktívne opatrenia, ktoré Únia zaviedla voči Rusku a iným krajinám, a príslušné obavy týkajúce sa národnej bezpečnosti členských štátov.
(3)

V oznámení Komisie z 23. marca 2022 s názvom „Zaistenie potravinovej bezpečnosti a posilnenie odolnosti potravinových systémov“ konštatuje, že na komoditných trhoch sa už pred inváziou Ruska na Ukrajinu prejavil výrazný nárast cien, ktorý poľnohospodárske trhy pociťovali zvyšovaním nákladov na energie a hnojivá a následným nárastom cien poľnohospodárskych výrobkov. Komisia si všíma, že invázia na Ukrajinu a celosvetové prudké zdražovanie komodít navodili ešte vyšší nárast cien na poľnohospodárskych trhoch a odhalili zraniteľnosť potravinového systému Únie, ktorý sčasti závisí od dovozu hnojív. Zvyšujú sa tým aj náklady výrobcov a ovplyvňuje to cenu potravín, čo vyvoláva obavy, pokiaľ ide o kúpnu silu spotrebiteľov a príjmy poľnohospodárov z Únie. Komisia zdôrazňuje, že náklady na minerálne hnojivá a ich dostupnosť musia byť z krátkodobého hľadiska prioritou, a to až do prechodu na používanie udržateľných typov hnojív alebo metód hnojenia. Odvetvie hnojív v Únii musí mať počas tohto obdobia zabezpečený prístup k potrebnému dovozu vrátane vstupov na výrobu hnojív v samotnej Únii. Komisia tiež zdôrazňuje, že ceny hnojív a dodávky pre poľnohospodárov sa budú monitorovať, aby nedošlo k ohrozeniu budúcej úrody v Únii.
„3. Konečné antidumpingové clo uplatniteľné na dovoz s pôvodom v Čínskej ľudovej republike uvedené v odseku 2 sa týmto rozširuje na dovoz rovnakých riedkych sieťovín (v súčasnosti zatriedených pod číselné znaky KN ex 7019 63 00, ex 7019 64 00, ex 7019 65 00, ex 7019 66 00 a ex 7019 69 90) zasielaných z Indie a Indonézie bez ohľadu na to, či majú alebo nemajú deklarovaný pôvod v Indii a Indonézii (kódy TARIC 7019 63 00 14, 7019 63 00 15, 7019 64 00 14, 7019 64 00 15, 7019 65 00 14, 7019 65 00 15, 7019 66 00 14 7019 66 00 15, 7019 69 90 14 a 7019 69 90 15), s výnimkou rovnakých riedkych sieťovín vyrábaných spoločnosťami Montex Glass Fibre Industries Pvt. Ltd (doplnkový kód TARIC B942), Pyrotek India Pvt. Ltd (doplnkový kód TARIC C051), SPG Glass Fibre Pvt. Ltd (doplnkový kód TARIC C205) a Urja Products Private Limited (doplnkový kód TARIC C861), na dovoz rovnakých riedkych sieťovín zasielaných z Malajzie bez ohľadu na to, či majú alebo nemajú deklarovaný pôvod v Malajzii (kódy TARIC 7019 63 00 11, 7019 64 00 11, 7019 65 00 11, 7019 66 00 11 a 7019 69 90 11) a na dovoz rovnakých riedkych sieťovín zasielaných z Taiwanu a Thajska bez ohľadu na to, či majú alebo nemajú deklarovaný pôvod na Taiwane a v Thajsku (kódy TARIC 7019 63 00 12, 7019 63 00 13, 7019 64 00 12, 7019 64 00 13, 7019 65 00 12, 7019 65 00 13, 7019 66 00 12, 7019 66 00 13, 7019 69 90 12 a 7019 69 90 13).

Uplatňovanie oslobodenia udeleného spoločnostiam Montex Glass Fibre Industries Pvt. Ltd, Pyrotek India Pvt. Ltd, SPG Glass Fibre PVT. Ltd a Urja Products Private Limited je podmienené predložením platnej obchodnej faktúry colným orgánom členských štátov, ktorá spĺňa požiadavky uvedené v prílohe II k tomuto nariadeniu. Ak sa takáto faktúra nepredloží, uplatňuje sa antidumpingové clo uložené podľa odseku 1.“